cyanic-selkie/wikianc huggingface dataset:
Italo disco
Italo disco i Norge
Flere Italo disco-låter fikk innpass i VG-lista. Mange av dem nådde dessuten høye plasseringer. Righeiras «Vamos A La Playa» nådde for eksempel en 6.-plass på VG-lista i 1983, og ble værende på lista i 5 uker. Et annet eksempel er Sandy Martons «People from Ibiza», som ble værende på lista i 6 uker i 1984, med nr. 4 som beste plassering.
Italo disco i nyere tid
Italo disco gjorde seg mindre gjeldende mot slutten av 1980-årene og starten av 1990-årene. I denne perioden ser man en overgang i retning av såkalt Eurobeat. Dette var Italo disco-låter produsert av italienske og tyske produsenter for et japansk publikum. Japan opplevde ikke samme nedgang i popularitet for Italo disco-musikk slik en gjorde i Europa.
Mot 1989 utviklet Italo disco-musikk i Italia seg i retning Italo house. Nå begynte musikkprodusenter å eksperimentere med raskere og «hardere» beats, noe som peker i retning av housemusikk, som fortsatt gjør seg gjeldende i dag.
Til tross for at Italo disco som sjanger ble mindre aktuell inn mot 1990-årene, er det i de senere år oppstått en ny interesse for sjangeren. En rekke kjente artister henter inspirasjon fra Italo disco-sjangeren i dag. Et eksempel er det franske elektronikaduoen Daft Punk, som har fremstilt seg selv som roboter, og vært flittige brukere av vocoder. Disse momentene peker klart i retning av varianten space synth. Dessuten fremheves tilknytningen av at duoen i sitt album Random Access Memories samarbeidet med italo disco-pionér Giorgio Moroder.
Såkalt Nu-disco har særlig gjort seg gjeldende siden starten av 2000-tallet, og i norsk sammenheng har vi en rekke artister som kan sies å tilhøre denne sjangeren. Artist og produsent Todd Terje beskrives ofte å tilhøre Nu-disco, som gjerne henter inspirasjon fra Italo disco.
Noe annet som har bidratt til økt popularitet for Italo disco i dag er fremveksten av nettradio. I dag finnes det en rekke radiostasjoner på nett som kun spiller Italo disco-musikk. Av slike kan nevnes b.la. Radio Italo. En økt interesse for Italo disco har igjen ført til at plateselskaper som for eksempel ZYX Records har valgt å utgi flere samlealbum. Foruten dette, har flere plateprodusenter og -selskaper restaurert gamle Italo disco-låter. Ofte kan dette dreie seg om låter og singler som anses sjeldne, og som på denne måten blir bevart for ettertiden. Et eksempel på et slikt restaureringsarbeid finnes hos italienske Magma Records. i løpet av 2013 ga dette plateselskapet ut en rekke restaurerte singler - eksempelvis artisten Moy' sin single «Fragile» (1985). Flere Italo disco-album har dessuten blitt utgitt på nytt i sin helhet, ofte i form av LP-plater.
Type 5 (personvogn)
Type 5 er betegnelsen på en generasjon personvogner levert til NSB. I alt 92 vogner ble bygget ved Strømmens Værksted i perioden 1977-81. To vogner litra A3, 7 litra BF13, 20 litra BF14 og 63 litra B5. I tillegg ble tre BF13-vogner bygget om fra eldre vogntyper.
56 type 5-vogner undergikk i 2010 et oppgraderingsprosjekt i Ungarn. Oppgraderingen omfatter blant annet nye boggier, ny innredning, nytt lys- og klimaanlegg. Per oktober 2020 er samtlige gjenværende trafikkvogner fordelt mellom SJ Norge og Go-Ahead Nordic. Vogner type 5 brukes på følgende strekninger:
Tog med vogner type 5 trekkes av lok type El 18 på Dovrebanen og Sørlandsbanen, og Di 4 på Nordlandsbanen.
Varianter
Vogntyper merket med gul farge er fortsatt i bruk pr. 2015.
Frenologi
Frenologi (av gresk phren, «sinn» eller «forstand», og logia, «lære») er en foreldet og uvitenskapelig lære om hvordan «sjelsegenskaper» (evner og karaktertrekk) er plassert forskjellige steder i menneskehjernen og påvirker hjernens fysiske struktur, og hvordan dette kan avleses i den ytre formen på hodeskallen. Læren ble først presentert av den tyske legen Franz Joseph Gall (1758–1828) i 1796, men siden videreutviklet blant annet av Johann Spurzheim (1776–1832).
Frenologi kan også kalles kranioskopi eller kraniologi, et videre begrep som også kan omfatte den mer nøytrale læren om kraniets bygning. Frenologi ble betraktet som en uferdig protovitenskap, men karakteriseres i dag som feilaktig pseudovitenskap.
Historikk
Begreper som kortskaller og langskaller, og praksisen med skallemålinger, tilhører ikke frenologien, men den fysiske antropologien, som tidligere blant annet var viktig for bedømmelsen av menneskeraser.
Frenologi i Norge er kjent bare mellom cirka 1910 og 1927. Teorien hadde da en viss oppblomstring, tross allmenn vitenskapelig skepsis. Den eneste norske frenologen het Hans Andreas Tandberg. I Moderne frenologi ugitt i Kristiania 1914, tilbyr han «bedømmelse av karakter og begavelse» mot et honorar på tre og to kroner. Enkelte frenologer fra Sverige og Danmark besøkte også Norge på denne tiden.
Lee Unkrich
Unkrich ble utdannet ved University of Southern California. Han jobbet som filmklipper innen TV før han begynte i Pixar i 1994.
Han vant en Oscar for beste animasjonsfilm for Oppdrag Nemo (2003), som han medregisserte.
Unkrich regisserte Toy Story 3 (2010), etter å ha medregissert Toy Story 2 (1999).
I 2017 regisserte han Coco.
Otto Haug
Otto Haug (født 24. juli 1876, død 1948) var en norsk friidrettsutøver som representerte Kristiania IF.
Han vant 7 NM-gull på 500 meter, 1500 meter, lengde og stavsprang i perioden 1897–1906.
Brian Priske
Brian Priske Pedersen (født 14. mai 1977) er en dansk fotballtrener og tidligere fotballspiller som er hovedtrener for den tsjekkiske klubben Sparta Praha. Han fikk sin landslagsdebut i 2003 og har spilt 24 A-landskamper for Danmarks fotballandslag.
Karriere
Brian Priske, født i Horsens, begynte sin fotballkarriere i Horsens fS, som i dag heter AC Horsens. I 1997 byttet han til Århus Fremad, før han i 1999 ble hentet til Aalborg Boldspilklub (AaB). Sammen med denne klubben vant Priske det danske mesterskap i 1999 og i avslutningen av hans periode i Nordjylland var han kaptein for klubben. I 2003 fikk Brian Priske sin debut på Danmarks herrelandslag i fotball og byttet samme år klubb til belgiske KRC Genk. Han var med i fotballtroppen til EM 2004, men hvor han kun fikk sporadiske opptredener som innbytter. I 2006 tilkjempet Brian Priske seg en fast plass på laget. Under Danmarks VM kvalifisering i 2006 spilte han 10 av 12 kamper.
Da Priske spilte hele kampen i Danmarks 4-1 seier over England i 2005, fikk engelske klubber øynene opp for den hurtige og teknisk dyktige forsvarsspilleren. Det resulterte i en 3-årig kontrakt med Premier League-klubben Portsmouth F.C.. Priskes karriere i engelsk fotball begynte vellykket, men da Portsmouth fikk Harry Redknapp som manager ble Priske satt på benken. Senere kom han sterkt tilbake og var viktig lagbrikke da Portsmouth med en god avslutningen på sesongen 2006 berget plassen i ligaen.
Brian Priske var en populær spiller blant fansen i Portsmouth, men Priskes forhold til manageren ble aldri god. Sommeren 2006 byttet han til den belgiske storklubben Club Brügge hvor han skulle konkurrere med publikumsfavorittene Olivier De Cock og Birger Maertens om en plass på laget. Priske skaffet seg en fast plass i startoppstillingen og hjalp klubben til å vinne den belgiske cupen i 2007.
Sommeren 2008 vendte Brian Priske hjem til Danmark hvor han underskrev en treårig kontrakt med Vejle Boldklub. I Vejle var Priske utsett til å være den rutinerte forsvarsstyrmann som skulle tilføre laget profesjonell modenhet i bestrebelsene på å etablere seg i den danske Superligaen. Det lykkes imidlertid ikke Priske å tilføre den nødvendige soliditet til Vejles forsvar. Derfor flyttet klubbens daværende sjefstrener, Ove Christensen, den tidligere landslagsspiller fram til sentral midtbane. Her leverte Priske en rekke solide kamper, men det var først da han ble flyttet tilbake på posisjonen som høyre back at Priske fant frem de takter som tidligere gjorde ham til en av dansk fotballs beste forsvarsspillere.
Brian Priske var leid ut til FC Midtjylland fra sommeren 2010 og fram til nyttår. Her ble det til 17 superligakamper og 1 mål, før han igjen dro tilbake til Vejle Boldklub. I januar 2011 kom han til Norge og. Det ble likevel ikke noen stor norsk karriere. Etter kun en halv sesong i Start kunngjorde Priske at han la opp som fotballspiller av familiære årsaker.
Den 3. juli 2011 ble det annonsert at Priske ble ansatt som assistenttrener for FC Midtjylland.
Wo ist Coletti?
Handling
Detektiven Jean Coletti klarer å fange en bank-raner innen 48 timer etter at tyven hadde ranet en bank. Men en lokalavis i Berlin sprer snart en teori om at forbryteren ville blitt oppdaget mye raskere, dersom pressen hadde blitt involvert med en gang.
Coletti foreslår da å gjemme seg i Berlin i 48 timer, og la noen lete etter ham. Han lover en belønning på 100 000 tyske mark hvis noen klarer å finne ham i løpet av denne tiden.
Chatham County (Georgia)
Chatham County er et fylke i den amerikanske delstaten Georgia.
Det ligger sørøst i staten ved Atlanterhavet og det grenser mot Bryan County i vest og mot Effingham i nordøst. Det har også grense mot delstaten Sør-Carolina i nordøst der elven Savannah River danner en naturlig grense.
Chatham Countys totale areal er 1 638 km² hvorav 503 km² er vann. I 2000 hadde fylket 232 048 innbyggere og administrasjonssenteret ligger i byen Savannah.
Det ble grunnlagt i 1777 som et av de opprinnelige fylkene.
Pausanias av Makedonia
Pausanias (gresk: Παυσανίας; død 393 f.Kr.) var sønn og etterfølger av Aeropos II som konge av Makedonia.
Hans far døde av sykdom, i henhold til Diodorus Siculus, men også Pausanias' kongedømme ble av kort varighet. Knapt et år etter ble han myrdet av Amyntas III som selv tok tronen.
I listen over konger av Makedonia som Eusebius av Cæsarea førte, ble Amyntas II oppført med feil dato før Pausanias. Denne feilen går igjen i mange tilsvarende lister. Da det er vanskelig å verifisere identiteten til Aeropos II med sikkerhet, er det mulig at både han og hans sønn Pausanias ikke tilhørte argeadedynastiet, eller tilhørte en slektsgren lengre ute, eventuelt nedstammet fra Perdikkas II.
Vandresagn
Vandresagn er sagn som er blitt fortalt på mange steder og gjennom lang tid. Sagn er fortellinger som gir seg ut for å være sanne og knytter seg gjerne til kjente steder og personer. Dette gjelder også vandresagnene. Sagn som handler om Huldrebryllup for eksempel, er knyttet til nesten alle fjellområder der det har vært seterdrift. Men selv om sagnet gir seg ut for å være sant, betyr det ikke nødvendigvis at den som forteller sagnet tror på det. Vandresagnene har først og fremst blitt fortalt fordi de er gode historier. Sagn er ikke primære kilder til folketro.
Et sagn skal være utformet episk. Det forekommer både en-pisodiske og fler-pisodiske sagn. Men for å være et virkelig sagn, må det være utarbeidet som en fullstendig, avrundet fortelling. Når et folkloristisk stoff ikke er fullt episk utarbeidet, kalles det gjerne en sagnnotis. Det er ikke klart skille mellom sagn og sagnnotiser, og et vandremotiv som Trollkast eller «Kast etter kyrkja» har vært fortalt i de aller fleste bygder.
Moderne vandresagn
Sagn er ingen utdødd genre, selv om muntlig tradisjon ikke lenger er viktigste medium. Vår tids sagn, på engelsk ofte kalt «urban legends», blir gjerne spredd via aviser, etermedier eller internett. Den svenske folkloristen Bengt af Klintberg er den skandinaviske forskeren som har skrevet mest om moderne vandrehistorier. Han har faktisk fått navnet sitt knyttet til genren. I den svenske nationalencyklopedien står det at “klintbergare” er en populær benevning på moderne vandresagn.
Bengt af Klintberg har utgitt følgende samlinger med vandrehistorier:
Titler på sagn
I den muntlige tradisjonen har det ikke vært behov for å gi sagnene spesielle navn. Skulle man snakke om et sagn, kunne man greie seg for eksempel med «Sagnet om jutulen og Johannes Blessom». Men folkeminnesamlerne og forskerne trengte mer spesifikke navn særlig når de skulle behandle vandresagn. Å bruke navnet på hovedpersonen eller stedet hvor handlingen har skjedd som tittel er ingen god ide siden vandresagnene stadig har knyttet seg til nye personer og steder. Likevel har noen slike titler festet seg fordi den har vært brukt i tidlige eller velkjente varianter av sagnet. Sagnet om en magisk reise sammen med et troll har blitt kalt «Jutulen og Johannes Blessom» fordi P. Chr. Asbjørnsen brukte denne tittelen da han tok sagnet med i sine eventyrutgaver. Sagnet om det avbrutte huldrebryllupet på sætra er blitt kalt «Klevar-sagnet» fordi de første oppskriftene av sagnet knyttet det til gården Klevar i Sauherad. Forskjellige utgaver av sagn har etablert typetitler for vandresagn, men det var først professor Reidar Th. Christiansen som forsøkte å etablere mer beskrivende typetitler da han gav ut sin katalog over norske vandresagn i 1958.
Reidar Th. Christiansens katalog over norske vandresagn
For folkloristene innenfor den finske skole, som professor Christiansen tilhørte, var formålet med forskningen å finne sagnene og eventyrenes urform. Metoden de brukte kaltes den historisk-geografisk metode. Den besto i at de ordnet alle varianter av en type etter alder og geografi. Ved å gjennomgå hele materialet mente de at de kunne rekonstruere både urformen, vandringsveiene og forklare de forandringene som hadde skjedd med fortellingene. En forutsetning for å arbeide på denne måten var at man kunne sortere sagnene i typer. Som et ledd i dette arbeidet laget Reidar Th. Christiansen både en katalog over norske eventyr (1921) og katalogen over norske vandresagn, Migratory Legends i 1958. Katalogen var beregnet på internasjonal forskning og bruker standardtitler på engelsk. Svakheten ved metoden viser seg for eksempel ved at både Reidar Th. Christiansen og Knut Liestøl analyserte variantene av Kjetta på Dovre (ML 6015), men kom til motsatte resultater. Typebegrepet har vært svært nyttig til å ordne arkivmateriale, men mange nyere forskere har vært skeptiske til begrepet. Tradisjonelle fortellinger er resultat av menneskelig fantasi og det innebærer at de ikke er generiske som planter eller dyr. En kreativ forteller kan når som helst forandre på en fortelling for å tilpasse den til et nytt publikum.
Christiansen arbeidet før folkloristene begynte å interessere seg for vår tids folketradisjon.
Typenumrene begynner på 3000 for å holde god avstand til nummereringen i den internasjonale eventyrkatalogen (ATh-katalogen).
Her er det satt til mer og mindre etablerte norske standardtitler fra: Svale Solheim, ''Register til Norsk Folkeminnelags skrifter nr. 1 – 49'', Oslo 1943
Olav Bø, Ronald Grambo & al. Norske segner, Oslo 1981.
Kilder
Reidar Th. Christiansen, The Migratory Legends: A Proposed List of Types with a Systematic Catalogue of the Norwegian Variants, Helsinki 1958. Ny utgave 1992.
Who Will Marry Mary?
Who Will Marry Mary? er en amerikansk stumfilm-føletong fra 1913.
Dual-threat quarterback
En dual-threat quarterback eller løpende quarterback i gridiron fotball er en quarterback med evnene og kroppsbyggingen til å løpe med ballen dersom det er nødvendig. Med en økt tendens for blitzing i forsvarssystemer og kjappere forsvarsspillere har en quarterback med høy mobilitet blitt viktigere. Selv om styrke, treffsikkerhet og nærvær i pocketen – evnen til å jobbe under press i "pocketen" bestående av spillerne som blokkerer for ham – er fremdeles viktige evner for en quarterback, men evnen til å unnslippe eller løpe forbi forsvarer skaper en ekstra trussel som åpner for mer fleksibilitet i lagets angrepsspill, både under løp og i pasningsspill. Dual-threat quarterback har blitt beskrevet som «the most complex position in sports» av Bleacher Report.
Jaqueline Ferreira
Jaqueline Antonia Ferreira (født 5. mars 1987) er en brasiliansk vektløfter som konkurrerer i -75 kg. Hun representerte landet sitt under Sommer-OL 2012 i London, der hun kom på 8.-plass.
Dual-threat quarterback
Historisk har dual-threat quarterbacks vært mer vanlige på college-nivået. En kjapp quarterback har vanligvis blitt brukt i option offense, hvor quarterbacken selv avgjør om han skal gi ballen videre, løpe med den selv, eller kaste den til en running back som løper sammen med ham, tre yards til siden eller en yard bak. Denne typen angrep tvinger forsvarere til å fokusere enten på running backen som løper opp midten, quarterbacken som løper til siden, eller running backen som følger quarterbacken. Det er da quarterbacken har muligheten ("option") til å velge hvordan playet skal utvikle seg basert på hvor forsvaret er svakest. I college er det mange lag som tar i bruk plays spesifikt utformet for at quarterbacken selv skal løpe med ballen.
Jaqueline Ferreira
Under Sommer-OL 2020 i Tokyo som ble arrangert i 2021, ble hun nummer 12.
Dual-threat quarterback
Gjennom store deler av NFLs moderne periode var dette mye mindre på profesjontelt nivå, sett bort fra en quarterback sneak; der er fremdeles et fokus på at quarterbacks må være mobile nok til å kunne unngå et stort pass rush. Dual-threat quarterbacks har vært uvanlig i National Football League (NFL) frem til sammenslåingen av AFL og NFL, men Tobin Rote og Fran Tarkenton fant suksess som scrambling quarterbacks. Spillere som Steve Young, Randall Cunningham og John Elway fant også suksess ved å legge ut på løp på 1980- og 90-allet. Michael Vick blir ofte utpekt som spilleren som populariserte dual-threat quarterbacks på 2000-tallet. På 2010-tallet ble dual threat quarterbacks mer populære. Dual-threat quarterbacks som fant suksess på 2010- og 20-tallet, som Cam Newton og Lamar Jackson, har pekt til Vick som en stor innflytelse.
Før moderne æra og tidlig moderne æra (1920-tallet til 1940-tallet)
NFLs moderne æra regnes vanligvis for å ha begynt i, da NFL beveget seg bort fra collegeregler og introduserte en egen regelbok, som inkluderte flere av idrettens grunnleggende elementer. Før den moderne æraen spilte flere spillere på begge sider av ballen, da ligaens regler generelt sett ikke tillot bytter. Spillere spilte ofte flere posisjoner på angrep og forsvar frem til begynnelsen av 1940-tallet. Det var derfor like, om ikke mer, sannsynlig at passere løp med ballen fremfor å kaste den. Posisjoner ble derimot mer spesialisert med tid, «as coaches adopted new strategies to take advantage of players with unique physical attributes and skills — all in the name of trying to gain an edge on their opponents.» Som et resultat ble quarterbacks mer fokusert på å kaste pasninger, mens halfbacks tok over mesteparten av løp.
Tidlig historie (1950-tallet til 1970-tallet)
I løpet av det neste tiåret hadde Fran Tarkenton stor innflytelse på idretten, både i pasningsspill og på løp .Tarkenton skrev, «When I began my NFL career in 1961, I was a freak. The reason was simple: I played quarterback and I ran. There were no designed runs in our playbook, but I would scramble out of the pocket when a play broke down.» Tarkenton beskrev reaksjonene på hans spillestid på den tiden: «It was not a skill set that was embraced. Plenty of people mocked it, and the rest wrote it off.»" Da han pensjonerte seg hadde han NFL-rekorden for yards på løp av en quarterback med 3 674.
Roger Staubach, quarterback for Dallas Cowboys fra 1969 til 1979, var et annet eksempel på en tidlig dual-threat quarterback; i 2012 rangerte Bleacher Report ham som nummer seks på sin toppliste over tidenes beste dual-threats. Artikkelen nevnte at Staubach «would run, juke, dive or underhand toss the ball in almost any situation.»
Greg Landry ble også beskrevet som en dual-threat på 1970-tallet. Etter 1971-sesongen med Detroit Lions—hvor han ble den første quarterbacken til å kaste for over 2 000 yards og løpe for over 500 i samme sesonge—erklærte Sports Illustrated at Landrys evne til å både kaste pasninger og løpe med ballen gav Lions «the pro offense of the future.» Landry gjentok prestasjonen i 1972. Lions' hovedtrener Joe Schmidt «installed option plays—the heart of the old split-T formation, the granddaddy of the Wishbone—to take advantage of Landry's running ability.» Dette gjorde det mulig for Landry å løpe på plays utformet for det, istedenfor å scramble som Tarkenton og Staubach.
I 1972 satte også Chicago Bears' quarterback Bobby Douglass sesongrekorden for yards på løp av en quarterback, med 968. Douglass ble derimot ikke sett på som en god passer, og mottakerne klaget på at han var «for sterk» og ofte kastet ballen for langt.
En annen dual-threat quarterback som vokste frem på 1970-tallet var Steve Grogan. Da han spilte college football for Kansas State hadde Grogen løpt for 100 yards i en kamp, og hadde over 500 yards i to sesonger som kampstarter. Han ble draftet av New England Patriots i 1975 og scoret 12 touchdowns på løp i 1976, en rekord for quarterbacks som stod i 35 år. I 1978-sesongen løp Grogan for 539 yards, og Patriots satte en NFL-rekord for yards på løp i en sesong (3 165), som ble stående frem til Baltimore Ravens slo den i 2019 (3 296). På grunn av en rekke skader gikk Grogan eventuelt over til en mer tradisjonell quarterback med fokus på pasninger innen midten av 1980-tallet.
Fremveksten av dual-threat quarterbacks (1980-tallet til 2000-tallet)
Der har vært uenighet om hvorvidt Young eller Cunningham var den beste løpende quarterbacken av de to. CraveOnline skrev at selv om «there may be two others [Vick and Cunningham] that hold an edge to Steve Young in amount of yards rushed, career wise, by a QB but make no mistake about it, if you are a QB that can run, then Young is who you want to emulate,» og la til at Young «had the rare gift of explosive speed combined with deadly accuracy.» Om Cunningham skrev Jeff Darlington, «True, Steve Young had legs that merited the respect of defenders. But Cunningham ... Cunningham was different. And today's quarterbacks know it.» Darlington refererte også til en anekdote fra Robert Griffin III, en løpende quarterback fra 2010-årene, hvor Griffin III sa at han så på Cunninghams høydepunkt sammen med faren sin. Griffin III sa, «We'd watch how well he moved in the pocket to avoid defenders and make plays -- not just with his legs, but with his arm. He was one of the first true game-changers the league saw.»
I tillegg til Cunningham og Young ble John Elway, Steve McNair og Kordell Stewart sett på som dynamiske løpende quarterbacks på 1980- og 90-tallet. Elway nådde 5 Super Bowls og hodler rekorden for flest touchdowns på løp av en quarterback i Super Bowls.
Michael Vick-effekten (2000-tallet)
Etter som at Young, Cunningham og John Elway, en annen dual-threat quarterback, alle pensjonerte seg mellom 1998 og 2001, kom en ny generasjon av mobile quarterbacks. Donovan McNabb ble draftet av Eagles i 1999 og begynte en vellykket karriere som quarterback hvor han ofte dro nytte av sin egen evne til å løpe med ballen. I 2000 ble McNabb den første quarterbacken til å lede sitt lag i yards både på løp og fra pasninger. McNabb spøkte en gang om seg selv, «I think you run a lot better when you don't want to be hit.» Etter å ha pådratt seg en skde i 2003-sesongen ble det spekulert i om McNabb kunne fortsette å være så mobil. Ray Buchanan sa «We'd probably rather see McNabb, because he's not as mobile right now,», som McNabb svarte på med «According to everyone else I'm not mobile. I'll just let people continue to think that, and when the time comes, I'll make sure I showcase that a little bit.»
McNabb hadde også en tilknytning til Michael Vick, en av NFLs største løpende quarterbacks. Da han gikk på Syracus University prøvde McNabb å hjelpe til i rekrutteringsprosessen for Michael Vick, og hjalp også Vick å bli vant til spillets hastighet på profesjonelt nivå. Vick var også McNabbs backup i Philadelphia i2 009, og tok senere over etter ham som lagets starter. Michael Vick ble draftet som #1 i 2001, av Atlanta Falcons. Vick skulle ende opp med å ha en vellykket karriere som løpende quarterback for Falcons fra 2001 til 2006. Etter 14 kamper i 2006-sesongen slo Vick Douglass' rekord for yards på løp i en sesong av en quarterback. En uke senere ble han den første quarterbacken til å nå 1 000 yards på løp i en sesong. Han avsluttet sesongen med 1 039 yards på løp. Vicks spillestil skulle ha innflytelse på fremtidige mobile quarterbacks; Sports Illustrateds Jenny Vrentas skrev, «Young players go out of their way to tell Vick that they were always him when they played Madden growing up, and wore his Nike cleats.»
Etter at han returnerte til NFL og tilbrakte en sesong som backup for McNabb fikk Vick sin andre sjanse som starter. Statistikkene hans i (flest yards på løp for en quarterback i ligaen med 676, og ni touchdowns på løp) la grunnarbeidet for mobile quarterbacks i de tidlige 2010-årene. Vick kommenterte på hans arv og effekt på dual-threat quarterbacks at «I was the guy who started it all,» og at «I revolutionized the game. I changed the way it was played in the NFL.»
Moderne bruk av dual-threats (Tidlig 2010-tall)
Den 9. oktober slo Vick Cunninghams karriererekord for yards på løp. Den samme sesongen ble Cam Newton draftet som #1 av Carolina Panthers. Den sesongen ledet han ligaen i yards på løp for quarterbacks med 706, og slo Steve Grogans sesongrekord fra 1976 for flest touchdowns på løp av en quarterback med 14. I tillegg til Newton inkluderte andre merkbare dual-threat quarterbacks tidlig på 2010-tallet Aaron Rodgers, Robert Griffin III, Tim Tebow, Colin Kaepernick, Russell Wilson og Andrew Luck. Rodgers, som ofte beskrives som en av de mest talentfulle quarterbackene, ble lagt merke til for hans evne til å unngå press og forlenge plays.
Hvor Kaepernick, Newton og Griffin III slet gjennom sesongen fikk andre quarterbacker skryt for sin mobilitet. Vellykket pasningsspill kombinert med mobiliteten til å få plays til å vare lenger ble verdsatt høyere enn kun evnen til å legge ut på løp i 2014. Aaron Rodgers' mobilitet ble for eksempel sett på som av kritisk viktighet i Packers' angrep av en skribent for NFL.com. New England Patriots' hovedtrener Bill Belichick skrøt av Rodgers' mobilitet, og sa «he has a great ability to extend plays, either sliding in the pocket or at times scrambling outside the pocket.» Andrew Luck fikk skryt av hovedtrenern Chip Kelly for hans mobilitet. Til tross for tidlige rapporter om svake prestasjoner fra dual-threat quarterbacks satte Russell Wilson en personlig rekord med 849 yards og seks touchdowns i 2014, da han ledet Seattle Seahawks til sitt andre Super Bowl på rad.
Bekreftet verdig og introduksjonen av RPOs (sent på 2010-tallet til 2020-tallet)
Halvveis inn i 2010-tallet ble den langvarige verdien av dual-threat quarterbacks i NFL diskutert i media. «Waning results and injuries» for quarterbacks som Robert Griffin III og Johnny Manziel ble utpekt som grunner for hvorfor «the league [seemed] less keen on dual-threat quarterbacks.» Griffin og Kaepernick så sin fremtid som startende quarterbacks i NFL utfordret av sportsjournalister i 2015. The Mercury News beskrev Kaepernicks periode som 49ers' starter som «flashy» og siterte en kilde i ligaen som forutså at han kom til å bli kuttet etter 2015-sesongen. Det ble også stilt spørsmål ved om vellykkede dual-threat quarterbacks på collegenivå kunne finne suksess med sine talenter i NFL. I -sesongen dukket det opp nye dual-threat quarterbacks blant ligaens startere, som Marcus Mariota og Tyrod Taylor. Cam Newton hadde igjen en god sesong, med ti touchdowns på løp på vei til ligaens MVP og Super Bowl 50. En reporter for Wall Street Journal skrev om Newton, som fant mye suksess gjennom luften, «defenses say it is Newton's ability to do anything on any given play that really keeps them up at night», og la til at «[Newton] is a pass-first quarterback capable of picking up a first down with his legs at any moment.»
Dual-threat quarterbacks har fortsatt å klatre mot toppen i NFL mot slutten av 2010-årene. Både Deshaun Watson og Lamar Jackson overgikk forventninger da de tok stillingen som starter for sine nye lag (henholdsvis 2017 og 2018). I 2019 slo Jackson Vicks sesongrekord for yards på løp av en quarterback, og ledet også ligaen i touchdownpasninger på vei til en MVP-utmerkelse. og tok senere NFL-rekorden for yards på løp i en sesong samtidig som han hadde 36 touchdownpasninger.
På 2020-tallet vokste spillere som Jalen Hurts og Justin Fields frem som solide dual-threats.
Kritikk for rasisme
Mørkhudete quarterbacks blir ofte øremerket som dual-threats istedenfor "pro-style" quarterbacks i high school. I 2012 skrev Bleacher Report «By the time kids establish themselves as prospects to watch, they're already christened "pro style" or "dual threat." Either they're the kind of quarterback that can succeed in the NFL, or they're black.» Bruken av begrepet som en stereotype for mørkhudete quarterbacks i speiderrapporter for draftet har også blitt dokumentert.
Noen quarterbacks har uttrykt misnøye med å bli beskrevet som en «dual-threat quarterback». Begrepet brukes i større grad om fargede quarterbacks, «with racial undertones to how they are perceived in the NFL.» Michael Vick sa at «A lot of us [Black quarterbacks] aren't viewed as passers -- we're viewed as athletes. I think it's unfair and unfortunate.» Jeff Rivers skrev for The Undefeated i 2018:
"Even in recent years, the term 'dual-threat' (running and passing) has been used as a barrier in the final goal-line stand between black athletes and equal access to the NFL quarterback position, its glory and all its risks and rewards. To some, running was evidence that quarterbacks, especially black quarterbacks, weren't smart enough to decide when to pass."
Mens han var quarterback for Clemson beskrev Deshaun Watson i et intervju med Bleacher Report begrepet som et kodeord, og mente at han hadde blitt ansett som en quarterback som fokuserte mer på løp på grunn av hudfargen sin.
Biskop Gunnerus’ gate (Oslo)
Biskop Gunnerus' gate (3–7, 2–14 ) er en gate i Oslo som går østover fra Dronningens gate fram til Akerselva (i kulvert), der den går over i Schweigaards gate. Deler av gaten tilhører riksvei 162. Gaten er oppkalt etter biskop Johan Ernst Gunnerus (1718–1773) som var født i området.
Tretten kirke
Tretten kirke er en korskirke fra 1728 i Øyer kommune, Innlandet fylke.
Byggverket er i tømmer og har 300 plasser.
Springpfuhl stasjon
Springpfuhl stasjon er en S-Banestasjon i strøket Marzahn i bydelen Marzahn-Hellersdorf i Berlin. Den blir betjent av S-Bahntrafikk. Den har fått navn etter et tjern som ligger rundt 200 m fra stasjonen.
Biskop Gunnerus’ gate (Oslo)
Gaten er en videreføring av den opprinnelige Gunnerus' gate, som hadde en litt annen trasé fra Dronningens gate til Nygata. Ved saneringen av Vaterland, ble gatens retning noe endret, og forlenget fram til Schweigaards gate. Gaten fikk da sitt nåværende navn.
Tretten kirke
Kirken fikk et høyt tårn i 1807. Dette bød alltid på problemer, noe som kulminerte med at tårnet ble fjernet i 2000 og parkert ved siden av kirken, som fikk et midlertidig tak. I 2015 kom et nytt, lavt tårn på plass, og kirken ble malt året etter.
Chattooga County
Chattooga County er et fylke i den amerikanske delstaten Georgia. Administrasjonssenteret ligger i Summerville.
Lars Wangensten-Berge
Lars Wangensten-Berge (født 19. mai 1905, død 15. desember 1985) var en norsk tegneserietegner og illustratør.
Han er spesielt kjent for å ha skapt og tegnet serien Bassen & Co. Denne serien gikk nesten 20 år i ukemagasinet Familien/(Kristen Ungdom) fra 1949 til 1968. For samme ukemagasin laget også Wangensten-Berge tegneserier av historiene Robinson Crusoe (1946) og Onkel Toms hytte (1947).
Lars Wangensten-Berge har også illustrert flere bøker, blant annet skolebøker og Lauritz Johnsons barndomsfortelling Pannekakelua og andre historier (1968). I 1943 kom hans egen HUMOR i svart og hvitt.
Lidar kirke
Lidar kirke er en langkirke fra 1932 i Øystre Slidre kommune, Innlandet fylke.
Byggverket er i tre og har 200 plasser.
King Creole (andre betydninger)
King Creole har flere betydninger:
For LP Fans Only
For LP Fans Only er et samlealbum av Elvis Presley, utgitt i 1959.
Ola Røtvei
Ola Røtvei (født 4. november 1953 i Oppdal) er en norsk gårdbruker og politiker (Ap) som var ordfører i Oppdal kommune fra 1988 til 1991, og fra 2003 til 2015.
Han var innvalgt på Stortinget fra Sør-Trøndelag 1993–2001. Han var dessuten 1. vararepresentant 1989–1993 og 2001–2005, og møtte fast for Gunhild Øyangen 1990–1993.
Cherokee County (Georgia)
Cherokee County er et fylke i den amerikanske delstaten Georgia.
Storgalten naturreservat
Storgalten naturreservat er et naturreservat i Hasvik kommune. Reservatet dekker øyene Lyngøya og Flatøya, et område på 1 066 km² i Galtefjorden på øya Sørøya. Ca. 0,35 km² av dette er landareal. Formålet med fredningen er å bevare et viktig fuglefjell med tilhørende plantesamfunn, fugleliv og annet dyreliv som naturlig er knyttet til området.
Krykkjekolonien ligger i ei bratt fjellside på Storgalten. Andre fugler som hekker her er storskarv, gråmåke, svartbak, teist og ærfugl.
Nangang
Nangang kan være
Golden Sun: Dark Dawn
Golden Sun: Dark Dawn (黄金の太陽：漆黒なる夜明け) er et japansk konsollrollespill utviklet av Camelot Software Planning til Nintendo DS. Spillet ble utgitt i Japan i oktober, i Nord-Amerika i november og Europa i desember 2010. Golden Sun: Dark Dawn er det tredje spillet i Golden Sun-serien, og spillets handling foregår 30 år etter handlingen i de to første spillene.
Matteo Ricci
Matteo Ricci (kinesisk: 利瑪竇, pinyin: Lì Mǎdòu, stilnavn: 西泰, Xītài; født 6. oktober 1552 i Macerata i Kirkestaten – nå i Italia, død 11. mai 1610 i Beijing i Kina) var en jesuittprest som var misjonær i Kina. Han ble foregangsmannen for og selve prototypen på den jesuittiske kinamisjonær under det sene Ming-dynastiet og tidlige Qing-dynastiet: En misjon der man strakk seg meget langt og utviste tålmodighet hva gjaldt å tilpasse seg selv det folk de hadde satt seg fore å evangelisere.
Ricci fikk stor betydning for spredningen av europeisk kultur og vitenskap i Kina, og (indirekte) stor innflytelse for kunnskapen om kinesisk kultur i Europa. I sitt oversetterarbeide kom han til å skape en rekke oversettelser av vestlige ord i kinesisk som fortsatt brukes i dag. Han introduserte også vestlig kartografi til Kina og var den første som trykte et verdenskart og konstruerte en globus i Kina. Riccis misjonsstrategi gikk ut på å argumentere overfor hoffet og mandarin-klassen om kristendommens fortrinn ved å tilegne seg kinesisk språk og kultur slik at han kunne omvende statstjenestemenn. Vestlig astronomi, matematikk, malerkunst og kartografi ble sett på som nyttige redskaper i arbeidet med å overbevise hoffet om nytten av vestlig kultur. Ricci og hans medarbeidere tonet ned forskjellen mellom det rådende konfucianske verdisystem og katolisismen, noe som i liten grad møtte forståelse hos den religiøse ledelse i Europa. I motsetning til mange senere misjonærer så han det var viktig å tilrettelegge katolisismen i henhold til kinesisk kultur dersom kristendommen skulle kunne slå rot. Han forfattet en trosfremstilling, Tiānzhǔ Shiyi, som var betydningsfull blant gruppen av kristne kinesere.
Oppvekst og studier
Matteo Ricci kom fra en fremstående familie i sin hjemby Macerata nær Ancona, og fikk sin første utdannelse ved jesuittkollegiet der. Han ble i en alder av 16 år sendt av sin far til Roma for å studere jus, og ble undervist av jesuittene fra 1568. Men i stedet for å holde seg til rettstudiene, trådte han inn i jesuittenes novisiat Sant'Andrea den 15. august 1571. Etter studier ved Collegium Romanum, der hans professor i matematikk var Christoffer Clavius, og videre studier i teologi, de fri kunster, filosofi, kosmologi og astronomi, ble han i 1577 bestemt for misjonene.
Utsendt som misjonær (1577)
Han dro fra Roma den 18. mai 1577 for aldri mer å vende tilbake. Etter en mellomstasjon ved universitetet i Coimbra i Portugal, der jesuittenes asiamisjoner fikk sin siste forberedelse før utreise, seilte han sammen med andre jesuitter ut fra Lisboa den 28. mars 1578. Han ankom den 13. september samme år til Goa i India, og der studerte han teologi. Midtveis i teologistudiene ble han presteviet i Cochin lenger sør på Indiakysten den 25. juli 1580.
Imens begynte kirkens misjonsstrategi i forhold til Kina å endre seg på radikalt vis. Landet var fremdeles nærmest hermetisk lukket for vestlige utlendinger, unntaket var en periodisk handelsmesse i Kanton.
Pater Alessandro Valignano, som siden august 1573 var ansvarlig for alle jesuittenes misjoner i Øst-Asia, ønsket seg forsterkinger til den portugisiske byen Macao i det sørlige Kina. I 1579 tilkalte han først en av pater Riccis studiekamerater i Roma, pater Pompilio (Michele) Ruggieri, som også var i Goa. Pater Valignano hadde det syn at tidligere misjonsfremstøt hadde slått feil fordi misjonærer var utilstrekkelig kulturelt forberedt til asiatisk kultur. Valignano gav forordning om en grundig forberedelse av de nye menn som skulle sendes inn. Etter intensive språkstudier kunne pater Ruggieri foreta en rekke reiser inn i Sør-Kina.
Ankomst til Macao (1582)
I 1582, så snart han hadde fullført sine teologiske studier, ble han med i den gruppe jesuitter som da ble kalt til Kina av pater Valignano (som hadde vært hans novisemester i Roma). Pater Ricci kom til den portugisiske byen Macao i det sørlige Kina den 7. august samme år, og begynte straks å studere kinesisk språk og kultur. Han ble noe så sjeldent som en vestens mann som behersket den kinesiske klassiske skrivestil.
Pater Ricci var slett ikke den første som i den nyere tid forsøkte å etablere den katolske tro blant kineserne. Etter jesuittmisjonæren Frans Xaviers død på en øy nær Macao den 27. november 1552 hadde mange mislykkede misjonsfremstøt funnet sted. Den første misjonæren som slapp inn var jesuittpateren Melchior Nuñez Barreto, som kom så langt som til Kanton to ganger i 1555 og tilbragte en måned der hver gang. En dominikaner, pater Gaspar da Cruz, ble også tillatt et månedslangt opphold i Kanton, men uten å få lov til å danne noe kristent fellesskap der. Også andre, jesuitter, augustinere og fransiskanere, betrådte kinesisk mark i 1568, 1575, 1579 og 1582, bare for å bli tvunget, noen ganger med makt, å trekke seg ut igjen.
Misjonær i Zhaoqing (1583)
Men sammen med sin medbror og landsmann pater Michele Ruggieri klarte Matteo Ricci den 10. september 1583 å etablere seg i Zhaoqing, residensbyen for den kinesiske visekonge for de to provinsene Guangdong og Guangxi i Sør-Kina. Ruggieri hadde kommet til Macao i 1579, og også han hadde fordypet seg grundig i det kinesiske språk, og hadde under to besøk i Kanton i 1580 og 1581 blitt tolerert av mandarinene der.
Ruggieri hadde oppholdt seg en kort periode i Zhaoqing året før (1582), sammen med jesuitten Francisco Passius. De slo seg ned i Tiān níng sì (Den himmelske freds tempel, 天宁寺). De to jesuittene ble beordret til å kle seg i buddhistmunkers gevanter og rake seg på hodet. De ble jaget vekk noen måneder etter, etter den stedlige guvernørens død.
Også Ricci kledte seg etter anvisning i buddhistmunkers klær og glattbarberte sitt hode.
Etter å ha gått gjennom mange vanskeligheter og med hjelp fra provinsguvernøren Wang Pan, fikk de etter to år, i mai 1585, tillatelse fra myndighetene til å bygge hus og en kirke i Zhaoqing. Dette var den første kristne byggevirksomhet i Kina etter fransiskaner misjonens tid på 1200-tallet.
Den første kirken ble bygget på det sted som i dag heter Huàtǎ, der det var en stor pagode også kjent som Chongxitǎ («lykkepagoden»). Ricci og Ruggieri brukte det meste av sin tid til å bli bedre kjent med kinesiske skikker og tradisjoner. Noen av deres lokale disipler tok til å oversette navnet til den kristne Gud som «Tiānzhǔ» (Himmelens Herre). De godtok dette.
Siesta (novellesamling)
Siesta  er en novellesamling skrevet av Knut Hamsun, utgitt i 1897. Utgivelsen består av fortellinger og skisser som hadde tidligere vært på trykk i aviser, tidsskrifter og julehefter. Samlingen inneholder blant annet novellene En ganske almindelig flue av middels størrelse og Dronningen av Saba.
Matteo Ricci
Misjonær i Zhaoqing (1583)
Senere oversatte de de ti bud til kinesisk for dem som var interesserte i den katolske religion. De lokale myndigheter la merke til at selv om Ricci og Ruggieri var vel innsatt i Vestens vitenskaper og teknologi, hengav de seg inngående studier av det kinesiske språk og kinesiske vitenskapelig litteratur. De var fulle av beundring over de to utlendingenes iherdighet.
Guvernøren Wang Pan var også imponert over deres åndelige øvelser, og gav dem som æresbevisning to skrifttavler. Den ene, som skulle henges opp over inngangsdøren, hadde teksten «Xian huà sì» (tempelet til de helliges blomst). Misjonærene fortolket dette buddhistiske uttrykket som en Mariatittel. Den andre tavlen, med teksten «Xi lai jing tu» (Det rene land fra Vesten) ble hengt opp i den midtre salen.
Ricci fikk raskt ry på seg blant kineserne for sin tekniske og vitenskapelige innsikt. Han fremviste slike noviteter som venetianske prismer, europeiske bøker og malerier og gravurer, solur, klokker, og gjorde ferdig den første versjon av sitt verdenskart: Det store kart over de ti tusen land. Alt dette tiltrakk en stadig tilstrømning av vitebegjærlige kinesiske mandariner. Den alminnelige tanke blant kineserne hadde vært at jorden var flat: Riccis kart åpnet dem for en helt ny virkelighetsoppfatning. Hans kart, som skulle gjennomgå en rekke korrekturer og forbedringer, innledet en helt ny era i kinesisk kartografi. De fikk nå en bedre forståelse om landmassene og verdenshavene.
Dette var bare en begynnelse: Over årene i Kina skulle han gjøre kineserne kjent med en rekke utviklinger innen europeisk vitenskap, blant annet innen matematikk, og han utgav også mange verker om kristendommen på kinesisk. Han introduserte trigonometriske og astronomiske instrumenter, og forfattet skrifter om astrolabiet, sfærene, mål og isoperimetri. Mange av hans verker ble høyt skattet av keiseren og hans hoff.
Riccis misjonskonsept
Vel så viktig er det at pater Ricci etter sine første få år i Kina ikke lenger var med på at buddhismen var nøkkelen til en kateketisk adaptasjon av kristendommen i det kinesiske samfunn. Hans visjon ble å vinne den konfucianske elite for kristendommen. Keiserhoffets medlemmer og de høylærde mandariner hadde grundig bakgrunn i konfuciansk tanke ikke minst på grunn av pensumet for mandarineksamenene. Den magnet Ricci ville benytte, var den vekt kineserne la på lærdom og kunnskap. Etter hvert som den intellektuelle elite åpnet seg for kristendommen regnet pater Ricci med at de brede folkeslag ville følge etter. Dette var en misjonsstrategi som fra da av kom til å prege de katolske misjoner i Kina, særlig det misjonsarbeid som ble foretatt av jesuittene.
Ricci skrev senere at det «vitenskapelig orienterte» apostolat som han og andre hadde innledet, var meget mer verdt enn å vinne over tusenvis av konvertitter enkeltvis, for hans apostolat var den metode som etterhvert kunne lede til «den universelle konversjon av hele keiserriket en bloc». Hele hans innsats i Kina må leses i dette perspektiv.
Jordsand
Jordsand var en dansk hallig – en uinndemmet øy i Vadehavet – som ble delvis oppslukt av havet vinteren 1998/99. Jordsand lå sydøst for Rømø, ca. 5 km vest for Hjerpsted, 7 km nordvest for Højer og øst for Sylt. Jordsand forsvandt fullstendig sommeren 2001. Øya lå på det 8 km lange Jordsand Flak som er et sandområde og restene av et fastlandsområde.
Jordsand var den eneste danske uinndemmede marskøya, som ble oversvømt ved høyvann. Øya var bebodd på 1600- og 1700-tallet. Siden da har stormflod spist av øya. I 1999 forsvant all  vegetasjon fra øya, og den ble betegnet som en såkalt høysand (vegetasjonsløs sandøy) og området fungerer nå som en rasteplass for seler og sjøfugler.
Clarke County (Georgia)
Clarke County er et fylke i den amerikanske delstaten Georgia.
Matteo Ricci
Riccis misjonskonsept
Det er således illustrerende at det i den tidlige fase slett ikke ble jaktet på masseomvendelser. Tilnærmingen ble en annen enn den hadde vært i Japan. I 1585, etter to og et halvt års virke i landet, kunne Zhaoqing-misjonen bare melde om rundt tyve døpte. Det ble gitt langvarig og grundig undervisning, og jesuittene var særlig innrettet mot eliten. Ikke i slik grad at de neglisjerte det alminnelige folk: Tvert i mot var den aller første kineser som ble døpt av jesuittene, en fra de aller laveste klasser, en stakkar som var blitt etterlatt i veikanten døende av en alvorlig sykdom.
Jordsand
Det er mulig å gå eller kjøre med traktor ut til høysanden, men ikke uten en lokalkjent fører.
Matteo Ricci
Riccis misjonskonsept
Matteo Ricci forble i Zhaoqing i seks år. Omkring 80 kinesere ble konvertert til kristendommen av ham.
Jordsand
Historie
I Kong Valdemars jordebok fra 1231 nevnes det at det stod hus på øya, med navnet Hjortsand. På et kart fra 1649 angis det at øya hadde et areal på 6 km². På et kart fra Videnskabernes Selskab var øya i 1807 kun 0,4 km², og i 1873 ble øya matrikulert og oppgitt til 0,18 km². I havde øen 1805: 40 ha - 1841: 35 ha - 1873: 18,4 ha - 1936: 7,2 ha - 1873: 2,3 ha.
Matteo Ricci
Forvisning fra Zhaoqing, ferd nordover (1589)
Menigheten i Zhaoqing forble liten, og for det meste var befolkningen heller avvisende, om ikke til tider fiendtlig innstilt. Pater Ricci ble mer og mer overbevist om at skulle man komme noen vei og få opprettet en stabil misjon i Kina, måtte man innhente tillatelse fra keiseren i Beijing. Men Beijing var langt unna. I 1588 ble pater Ruggeri sendt til Roma for å se om ikke et offisielt sendebud fra Europa vel ville nå raskere og sikrere frem til keiserhoffet enn de vanlige misjonærer som arbeidet seg møysommelig nordover fra Sør-Kina.
Jordsand
Historie
Den første eieren man kjenner i dag er Laurenz Freese, som eide øya fra 1537 til 1591. I 1607 var øya eid av Matz og Jen Michelsen. I 1834 eides den av M Mathiesen, Hjerpsted Stampemølle. Hans tre barn og en tjenestemann ble på vei hjem fra øya overrasket av høyvann, og druknet.
Før 1864 hadde den danske regjeringen planer om å anlegge en dypvannshavn og jernbanestasjon ved øya, men etter 1864 anla man heller havnen ved Esbjerg.
1895 ble øyas eneste hus — et stråtekt og murt bolighus — tilintetgjort av en stormflod.